stanford-oval/wikipedia huggingface dataset:
קריסטן בל
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | המגן | ג'סיקה אינטל | פרק: "The Quick Fix" |
| 2003 | חלום אמריקאי | איימי פילדינג | פרק: "Act of Contrition" |
| 2003 | משפחת או'קיף | בוסית של וירג'יניה | 2 פרקים |
| 2003 | The King and Queen of Moonlight Bay | אליסון דודג' | סרט טלוויזיה של הולמרק |
| 2003 | אוורווד | סטייסי וילסון | פרק: "Extra Ordinary" |
| 2004 | בחירתה של גרייס | גרייס תומפסון | סרט טלוויזיה של Lifetime |
| 2004 | דדווד | פלורה אנדרסון | 2 פרקים |
| 2004–2007, 2019 | ורוניקה מארס | ורוניקה מארס (אנ') | תפקיד ראשי (4 עונות); 72 פרקים גם מפיקה בפועל (2019: 8 פרקים) |
| 2005 | Reefer Madness: The Movie Musical | מארי ליין | סרט טלוויזיה של שואוטיים פרס סטלייט לשחקנית הטובה ביותר במיני-סדרה או סרט טלוויזיה (אנ') (2005) |
| 2007–2008 | גיבורים | אלי בישופ (אנ') | 12 פרקים |
| 2007–2012 | אחת שיודעת | "אחת שיודעת" | קריינית; (6 עונות); 120 פרקים |
| 2009 | המופע של קליבלנד | מנדי | דיבוב; פרק: "Da Doggone Daddy-Daughter Dinner Dance" |
| 2009–2010 | אנשי המסיבות | אודה בנגט | 2 פרקים |
| 2011 | Glenn Martin, DDS | היילי | דיבוב; פרק: "Videogame Wizard" |
| 2011 | רובוט צ'יקן | הרמיוני גריינג'ר | דיבוב; פרק: "Some Like It Hitman" |
| 2012–2016 | בית השקרים | ג'יני ואן דר הובן | תפקיד ראשי (4 עונות); 58 פרקים |
| 2012 | ללא השגחת מבוגר | מייגן | דיבוב; 13 פרקים |
| 2013–2014 | מחלקת גנים ונוף | אינגריד דה פורסט | 3 פרקים |
| 2014 | חבורת הגופים | רוגירל | דיבוב; 3 פרקים |
| 2015 | טקס פרסי אינדפנדנט ספיריט ה-30 | מנחה | שודר ברשת IFC |
| 2015 | משפחת סימפסון | הרפר ג'מבוסקי | דיבוב; פרק: "Friend with Benefit" |
| 2015 | ליב ומאדי | עצמה | פרק: "Ask Her More-a-Rooney" |
| 2016 | איי זומבי | עצמה | פרק: "Fifty Shades of Grey Matter" |
| 2016 | Terrific Trucks | זיפי | דיבוב; 3 פרקים |
| 2016–2020 | המקום הטוב | אלינור שלסטרופ | תפקיד ראשי (4 עונות); 52 פרקים גם במאית הפרק: "The Funeral to End All Funerals"‏ (2019) |
| 2017 | Nobodies | עצמה | פרק: "Too Much of a Good Thing" |
| 2017 | בוג'ק הורסמן | רותי | דיבוב; פרק: "Ruthie" |
| 2017 | איש משפחה | מרת'ה | דיבוב; פרק: "Petey IV" |
| 2017 | Encore | מנחה | ספיישל של ABC |
| 2017–2018 | פה גדול | דמויות שונות | דיבוב; 4 פרקים |
| 2018 | טקס פרסי גילדת שחקני המסך ה-24 | מנחה | שודר ברשתות TNTו-TBS |
| 2018–2019 | Momsplaining with Kristen Bell | מנחה | תוכנית מקור של יוטיוב |
| 2019–2020 | Encore! | מנחה | תוכנית מציאות של דיסני+ 12 פרקים; גם מפיקה בפועל |
| 2020, 2022 | סנטרל פארק | מולי טילרמן / אבי | דיבוב; 23 פרקים |
| 2021 | HouseBroken | ג'ולייט | דיבוב; פרק: "Who's a Good Therapist?" |
| 2021 | Ultra City Smiths | דונלה פקר | דיבוב; 6 פרקים |
| 2021 | משפחת סימפסון | מארג' סימפסון | דיבוב; פרק: "The Star of the Backstage" |
| 2021–2022 | דו, רה & מי | מי | דיבוב; 26 פרקים |
| 2021–2023 | אחת שיודעת | "אחת שיודעת" | קריינית; (2 עונות); 22 פרקים |
| 2022 | האישה מהבית שממול לבחורה בחלון | אנה ויטאקר | תפקיד ראשי; 8 פרקים |
| 2022 | זוטרופוליס+ | פרסיליה | דיבוב; פרק: "Dinner Rush" |
| 2023 | היסטוריבוטס: זמן תשובות! | עובדת קפיטריה | דיבוב; פרק: "Refrigerator" |
| 2024 | רק לא זה | ג'ואן | תפקיד ראשי; סדרת טלוויזיה של נטפליקס |
פילמוגרפיה > משחקי וידאו

| שנה | כותר | דמות |
| --- | --- | --- |
| 2007 | Assassin's Creed | לוסי סטילמן |
| 2009 | Astro Boy: The Video Game | קורה |
| 2009 | Assassin's Creed II | לוסי סטילמן |
| 2010 | Assassin's Creed: Brotherhood | לוסי סטילמן |
| 2013 | Disney Infinity | אנה |
| 2014 | Disney Infinity: Marvel Super Heroes | אנה |
| 2015 | Disney Infinity 3.0 | אנה |
| 2019 | Kingdom Hearts III | אנה |
הערות שוליים

↑  Kristen in the Kitchen, Women's Health, March 8 2012
↑  Helen Woodward Animal Center, Kristen Bell supports orphaned animals, August 28, 2009
↑   חן חדד, "רק לא זה": קל להתמסר לקסמה, באתר הארץ, 29 בספטמבר 2024
↑  תבנית:Cite video game
↑  תבנית:Cite video game
↑  תבנית:Cite video game
↑  "Square Enix Press Center - STAR-STUDDED VOICE CAST UNVEILED FOR DISNEY AND SQUARE ENIX'S KINGDOM HEARTS III". Press.na.square-enix.com. נבדק ב-30 בספטמבר 2018. {{cite web}}:  (עזרה)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  Every Kids’ Choice 2024 Winner!, Nick (באנגלית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| לשבור את הקרח |
| --- | --- | --- |
| סרטים ראשיים | לשבור את הקרח • לשבור את הקרח 2 • לשבור את הקרח 3 |  |
| סרטים נוספים | קדחת הקרח • ההרפתקה של אולף • היה היה איש שלג • אולף מציג |  |
| דמויות | אנה • אלזה • קריסטוף • אולף |  |
| מוזיקה | Let It Go • Do You Want to Build a Snowman?‎ • For the First Time in Forever • In Summer • Love Is an Open Door • Reindeer(s) Are Better Than People • Fixer Upper |  |
| צוות | הפקה: פיטר דל וצ'ו בימוי: ג'ניפר לי • כריס באק שחקנים: קריסטן בל • אידינה מנזל • ג'ונתן גרוף • ג'וש גד |  |
| נושאים קשורים | מלכת השלג • לשבור את הקרח (מחזמר) |  |
| --- | --- |
בקרת זהויות :  NLI: 987007390707805171  PLWABN: 9811717353105606  BIBSYS: 9047326  BNE: XX4617860  BnF: cb155485434 (data)  CANTIC: a11788811  GND: 137143095  ISNI: 0000 0001 1679 603X  LCCN: no2006010060  MusicBrainz: ac579536-1398-44db-a37b-9d5963a46929  NKC: xx0085807  NLK: KAC2020L7315  NTA: 311440606  SUDOC: 160591325  VIAF: 81375405   WorldCat (עם VIAF): 81375405 
בל בתפקיד ורוניקה מארס, 2007
קצושיקה הוקוסאי

| --- | --- |

דיוקן עצמי, 1839
 לידה:  31 באוקטובר 1760 Honjo, Katsushika district, יפן 
 פטירה:  10 במאי 1849 (בגיל 88) אסקוסה, אדו, יפן 
 לאום:  יפנים 
 תקופת הפעילות:  1775–1849 (כ־74 שנים) 
 תחום יצירה:  אוקיו-אה, גרפיקה, איור, פיתוח עץ, ציור, אמנות חזותית, רישום 
 זרם באמנות:  ג'פוניזם, Kasei culture, אוקיו-אה 
 הושפע על ידי:  Katsukawa Shunshō 
 יצירות ידועות:  36 מבטים על הר פוג'י (הוקוסאי), הוקוסאי מאנגה, Oceans of Wisdom, A Tour of the Waterfalls of the Provinces, Ehon Chūkyō, The Dream of the Fisherman's Wife, Watermelon, Great Daruma 
 צאצאים:  קצושיקה אוי, Katsushika Tatsujo 
 חתימה:   
 
"הר פוג'י האדום", השני בסדרת הדפסים 36 מבטים על הר פוג'י של הוקוסאי
קָצוּשִיקָה הוֹקוּסַאי (ביפנית: 葛飾北斎;נולד כנראה ב-31 באוקטובר 1760  – 10 במאי 1849) היה צייר יפני ואמן אוקיו-אה מתקופת אדו. אחד מנציגיה הבולטים של אמנות הדפסי העץ, הוקוסאי ידוע במערב בזכות סדרת ההדפסים שלו "36 מבטים על הר פוג'י", אשר כוללת את ההדפס המפורסם "הגל הגדול בסמוך לקאנאגאווה". יצירה איקונית נוספת של הוקוסאי היא "חלומה של אשת הדייג", המתאר אקט מיני בין אישה לשני תמנונים. ציור זה נחשב ליוצר ז'אנר המחושים בהנטאי.
במהלך חייו החליף הוקוסאי יותר מ-30 שמות, כך שנהוג לחלק את חייו לתקופות בהתאם לשמות תחתיהם התפרסם באותה תקופה. את מרבית יצירותיו הידועות יצר הוקוסאי אחרי גיל 60, ובשנים האחרונות לחייו אמר שרק לקראת גיל מאה תהיה לו הבנה מושלמת של דברים חיים, ואז יוכל להיות צייר אמיתי. סדרות הנופים של הוקוסאי השפיעו רבות על סגנון האוקיו-אה והשאירו חותם משמעותי על האמנות העולמית. הוקוסאי כנראה אף תיאר תרחיש שהוא יגיע לגיל 110 (בימיי חייו לא היה אף אדם שבוודאות הגיע לגיל כזה), אך הלך לעולמו כשהיה כנראה בן לפחות 88, שזה בימי חייו היה נחשב לנדיר יותר להגיע לגילאים כאלה מאשר במאה ה-21.
ילדותו והכשרתו כצייר

הוקוסאי נולד בחודש ה-9 של השנה ה-10 לתקופת הוֹרֵקֶי (אוקטובר-נובמבר 1760) בשכונת קָצוּשִיקָה באדו, יפן. בגיל 3 הוא אומץ במשפחתו של נָקָגֶ'ימָה איסה, מכין מראות אשר סיפק מראות לשוגון עצמו. משערים כי נקג'ימה היה אביו של הוקוסאי, וייתכן כי אמו הייתה פילגש, היות שנקג'ימה לא הוריש להוקוסאי דבר. בילדותו קראו להוקוסאי טוקיטארו.
הוקוסאי התחיל לצייר בגיל 6. את האמנות למד ככל הנראה מאביו, אשר מלאכתו כללה גם קישוט מסגרות המראות בציורים. בגיל 12 הוקוסאי נשלח לעבוד בחנות ספרים. באותה תקופה הספרים הודפסו בעזרת גילופי עץ, ולכן היו זולים יחסית וקריאת ספרים הייתה עיסוק מקובל בקרב כל המעמדות. בגיל 14 הוקוסאי הפך לשולייתו של גלף, והתלמד אצלו עד גיל 18. בגיל 18 התקבל לסטודיו של קָצוּקאָוַה שוּנשוֹ, צייר אוקיו-אה וראש אסכולת קצוקאוה, אשר התמקדה בציורי קורטזנות ושחקני קבוקי.
לאחר שנה של התלמדות שינה הוקוסאי לראשונה את שמו - את האוסף הראשון של ציורי שחקני קבוקי הוא הוציא בשם שוּנרוֹ, אשר קיבל מהמורה. הוקוסאי עבד בסטודיו של שונרו במשך יותר מ-10 שנים; בזמן זה הוא נישא לאשתו הראשונה, אשר נפטרה בתחילת שנות ה-1790. לאחר מותו של שונרו בשנת 1793, הוקוסאי התחיל לחקור סגנונות אחרים של ציור יפני ואף התעניין בציור מערבי, אותו ראה על עותקים מועטים של ציירים צרפתים והולנדים אשר הגיעו ליפן באותה תקופה. הוא גורש מהסטודיו על ידי תלמידו הראשי של שונשו, כנראה מפני שהעז ללמוד את הסגנון של בית הספר היריב קָאנוֹ. בהדרגה השתנו נושאי תמונותיו של הוקוסאי, אשר התחיל לעסוק בנופים וחיי יום-יום של יפנים ממעמדות שונים. שינוי זה יביא לפריצת דרך בקריירה שלו ובאמנות כולה.
שיא הקריירה

מסביבות שנת 1794 הוקוסאי הצטרף לבית-ספר טָאווָארָאיַה ואימץ את השם טאוואראיה סוֹרִי. בתקופה זו אייר ספרי שירה וכרטיסי סורימונו. בתקופה זו הוא התחתן שוב, אך גם אשתו השנייה מתה לאחר זמן קצר. להוקוסאי היו שני בנים ושלוש בנות, והצעירה מביניהן - אואיי - הפכה לימים לציירת כמו אביה.
בשנת 1798 הוקוסאי עזב את בית הספר טאואראיה והמשיך לעבוד כצייר עצמאי, בשם הוקוסאי טוֹמִיסָה. בשנת 1800 שינה את שמו לקצושיקה הוקוסאי, השם בו הוא מוכר בימינו. בשנה זו הוציא שני אוספים, "מראות מפורסמים בבירה המזרחית" ו"שמונה מבטים על אדו". הוא התחיל ללמד, ועד סוף חייו הכשיר כ-50 תלמידים.
בתקופה זו גברה תהילתו, בזכות יצירותיו וכישרון הקידום העצמי שלו. מספרים, כי בשנת 1804 בעת פסטיבל הוא יצר את דיוקנו של כהן בודהיסטי באורך 180 מטר בעזרת מטאטא ודלי דיו. לפי סיפור אחר, פעם הוקוסאי ניצח בתחרות שהתנהלה בחצרו של השוגון. לפי האגדה, הוקוסאי צייר עקומה כחולה על נייר, ולאחר מכן צבע את רגליו בדיו אדום והתרוצץ על הציור כשהוא רודף אחרי תרנגול. לאחר מכן הציג הוקוסאי את היצירה כציור של נהר, עליו צפים עלי אדר אדומים.
בשנת 1811 הוקוסאי שינה את שמו לטָאיטוֹ. בתקופה זו יצר את "הוקוסאי מנגה", שבעה כרכים של סקיצות קטנות של נופים, חיות ובני אדם. משנת 1814 ועד 1820 פרסם הוקוסאי 12 כרכים של "הוקוסאי מנגה", והיצירה צברה פופולריות רבה בקרב העם. 3 כרכים נוספים התפרסמו אחרי מותו של הוקוסאי. השם "מנגה" אומץ מאוחר יותר לכינוי הקומיקס היפני. בתקופה זו כתב הוקוסאי גם ספרי לימוד - זו הייתה שיטה קלה להרויח כסף ולמשוך תלמידים.
התהילה של הוקוסאי הגיעה לשיאה בתקופת אִיאִיצוּ, שם אשר אימץ לעצמו בשנת 1820. בתקופה זו יצר את "36 מבטים על הר פוג'י", יצירה בזכותה התפרסם בכל רחבי יפן ומחוצה לה. בנוסף לסדרות נופים מרחבי יפן, כגון "מבט לא שגרתי על גשרים מפורסמים במחוזות יפן", הוא גם יצר תמונות מפורטות מאוד של צמחים וחיות.
השנים האחרונות לחייו

בשנת 1834 הוקוסאי שינה את שמו ל"גָאקיוֹ רוֹגִ'ין מָאנגִ'י", "זקן המשוגע על אמנות". בתקופה זו כתב הוקוסאי:
מאז גיל שש נהגתי לשרבט מהחיים. בגיל חמישים יצרתי ציורים שהקנו לי מוניטין מסוים, אך שום דבר שיצרתי עד גיל שבעים לא שווה יריקה. בגיל שבעים ושלוש התחלתי לתפוס את מבנה הציפורים, החיות, החרקים והדגים, ולהבין איך גדלים הצמחים. אם אמשיך לנסות...לקראת גיל תשעים אוכל לחדור למהות שלהם. כשאהיה בן מאה תהיה לי הבנה אלוהית שלהם, ולקראת מאה ושלושים כל קו ונקודה שאשים על הנייר יהיו חיים. הלוואי והשמיים, המעניקים חיים ארוכים, יתנו לי הזדמנות להוכיח שאינני משקר.
בשנת 1839 נשרף הסטודיו של הוקוסאי ומרבית עבודתו. בתקופה זו פרסומו הלך ופחת עם הופעתם של אמנים צעירים יותר, כגון אנדו הירושיגה. ובכל זאת הוא המשיך לצייר עד סוף חייו. הוקוסאי נפטר ב-10 במאי 1849.
השפעתו > השפעתו על האמנות היפנית

במהלך הקריירה הארוכה שלו יצר הוקוסאי אלפי ציורים והדפסים בנושאים שונים, אך הוא זכה לפרסום והכרה עולמית בזכות סדרות הנופים שלו. ניתן להגיד כי עבודתו של הוקוסאי השפיעה באופן מהותי על הנושאים הפופולריים בהדפסי העץ. עבודתו של הוקוסאי השפיעה על רבים מציירי האוקיו-אה שבאו אחריו, כגון אנדו הירושיגה, אשר יצר סדרות של הדפסי נוף בעקבות הסדרה של הוקוסאי "36 מבטים על הר פוג'י."
הוקוסאי גם טבע לראשונה את המונח "מאנגה". אמנם זו טעות לייחס לצייר חלק בהיסטוריה של הקומיקס היפני, שכן "הוקוסאי מאנגה" הוא אוסף רישומים הערוך בסגנון אקראי, ולא סיפור תמונות. סיפורים המלווים תמונות היו פופולריים מאוד ביפן כבר מהמאה ה-17.
בסביבות 1840 הוא פרסם New Forms for Design שנתנה השרעה לסוגי סאשיקו רבים.
השפעתו > השפעתו על האמנות המערבית

הוקוסאי חי בתקופת אדו שבה הנהיגה יפן מדיניות בדלנית. כפועל יוצא, האמנות היפנית בכלל, וזו של הוקוסאי בפרט, כמעט שלא הייתה מוכרת בעולם המערבי. רק לאחר מותו של הוקוסאי ועם קיומה של רסטורציית מייג'י החלו הדפסים יפניים לעשות את דרכם לאירופה. ב-1 באפריל 1867 נפתחה התערוכה העולמית של פריז שבה הוצב לראשונה ביתן יפני שזכה להתעניינות אדירה. אחד הציירים הבולטים שהושפעו מהדפסי העץ של הוקוסאי היה קלוד מונה שרכש באותן שנים למעלה ממאה הדפסי עץ יפניים, ביניהם 23 של הוקוסאי. בביתו בז'יברני הקים את גינת-המים המפורסמת בהשראת אמנות הגינון היפנית - שכללה צמחי מים רבים וגשר הולכי-רגל יפני מבמבוק - ואלו שימשו כנושא לרבים מציוריו. ציורי המנגה של הוקוסאי השפיעו רבות גם על אדגר דגה, ועדות לכך ניתן למצוא בציורי הרקדניות שלו ובפרט בציורי הנשים הרוחצות.
היבט נוסף שבו השפיע הוקוסאי על האמנות האירופית היה בשגשוג של טכניקת ההדפס. כך, למשל, בעקבות תערוכת הדפסים של הוקוסאי כתבה מארי קאסאט לידידה: "אסור לך להחמיץ זאת. אם הינך מעוניין ליצור הדפסי צבע, עליך לראות בהקדם האפשרי את ההדפסים היפניים". גם קאסאט וגם אנרי דה טולוז-לוטרק החלו לעסוק בטכניקת ההדפס בצורה אינטנסיבית ממש במקביל להצגתם של ההדפסים היפניים הראשונים בפריז. בדומה למונה, טולוז-לוטרק נמשך לאמנות היפנית הן ביצירתו והן באורחות חייו: באותן שנים הרבה לפקוד את בית הקפה הפריזאי Divan Japonaise שעוצב בסגנון יפני, ואף יצר עבור המקום פוסטרים בהשראת ההדפסים היפניים.
בזרמי האימפרסוניזם, האר-נובו והמודרניזם ניתן לציין אמנים נוספים שהושפעו מהוקוסאי: אדואר מאנה, פייר בונאר, פייר-אוגוסט רנואר, ג'יימס אבוט מקניל ויסלר, וינסנט ואן גוך, קאמי פיסארו, פול גוגן, אוברי בירדסלי וגוסטב קלימט.
ראו גם

ג'פוניזם
אוקיו-אה
| --- | --- |
בקרת זהויות :  NLI: 987007263665905171  PLWABN: 9810698774305606  AAG: 2657  AGSA: 3313  BIBSYS: 90090048  BNC: 000068308  BNE: XX861780  BnF: cb124954814 (data)  CANTIC: a11217078  CiNii: DA00217953  DSI: 3385  GND: 118552929  ICCU: TO0V612654  ISNI: 0000 0001 2138 1517  KulturNav: 05e8979a-030a-44d1-acf5-7d6d6b27d641  LCCN: n80043599  LNB: 000072000  MusicBrainz: 9cbf951d-53e2-4f3c-a677-806dd7ab6408  NDL: 00270331  NGV: 3284  NKC: kup20010000039363  NLA: 36189466  NLG: 93290  NLK: KAC2020H9820  NSK: 000475365  NTA: 068332793  RERO: 02-A000080967  RKD: 252081  SELIBR: 189743  SNAC: w6k08cs0  SUDOC: 03416958X  TePapa: 1082  Trove: 1226320  ULAN: 500060426  VcBA: 495/18311  VIAF: 69033717   WorldCat (עם VIAF): 69033717
לקריאה נוספת

Siegfried Wichmann. Japonisme: The Japanese Influence on Western Art since 1858. Thames&Hudson. 1999.
הערות שוליים

↑  https://www.metmuseum.org/art/collection/search/78805
↑  Jason Farago, Hokusai and the wave that swept the world, www.bbc.com (באנגלית)
↑  The japanese prints (באנגלית)
↑  Jason Farago, Hokusai and the wave that swept the world, www.bbc.com (באנגלית)
↑  Jason Farago, Hokusai and the wave that swept the world, www.bbc.com (באנגלית)
↑  Japonism - Ukiyo-e and Katsushika Hokusai influence on Western Art, www.hokusaionline.co.uk
"הגל הגדול בסמוך לקאנאגאווה", תמונתו המפורסמת ביותר של הוקוסאי
עמוד מתוך "הוקוסאי מנגה"
"דרקון עשן בורח מהר פוג'י"
המחאות בלבנון (2019–2021)

המחאות בלבנון (בערבית: الاحتجاجات اللبنانية 2019), המכונות גם מהפכת ה-17 באוקטובר (בערבית: ثورة 17 تشرين الأول) הן סדרה של מחאות ברחבי לבנון בתגובה לכישלונה של הממשלה למצוא פתרונות למשבר הכלכלי במדינה. על פי הידוע הטריגר הישיר להפגנות הוא מיסים שהוטלו על בנזין, טבק ושיחות טלפון מקוונות, כמו שיחות באמצעות וואטסאפ, כיוון שההפגנות פרצו ברחבי הארץ מיד לאחר החלטת הקבינט על הטלת המיסים. עקב המאבק במגפת הקורונה, המחאות פסקו לתקופה ובהמשך חזרו על רקע המצב הכלכלי ובעקבות הפיצוץ בנמל ביירות.
הפגנות 2019 > התחלת ההפגנות

בליל 17 באוקטובר מחו כמאה פעילים אזרחיים על המיסים המוצעים סביב העיר ביירות, וחסמו רחובות מרכזיים המקשרים בין מערב למזרח העיר.
כאשר שר ההשכלה הגבוהה אכרם שהייב (אנ') ושיירתו עברו באזור, נאספו מפגינים בקרבת מכוניתו של השר, ואחד משומרי ראשו ירה כדורים באוויר, מה שהרגיז עוד יותר את המפגינים, על אף שלא דווח על נפגעים. מנהיג מפלגתו של שהייב, וליד ג'ונבלאט, צייץ כי הוא דיבר עם השר, וביקש להעביר את שומרי הראש למשטרה.
מספר גדול של מפגינים החלו להתייצב בכיכר השהידים, בכיכר נג'מה וברחוב חמראא שבמרכז ביירות, כמו גם באזורים רבים אחרים ברחבי לבנון. עם התגברות המחאה, קרא ראש הממשלה סעד אל-חרירי, לבקשת הנשיא מישל עאון, לישיבת בזק של הקבינט בצהרי יום 18 באוקטובר. שר ההשכלה הגבוהה, אכרם שהייב, הודיע כי כל בתי הספר והאוניברסיטאות, ציבוריים או פרטיים, יישארו סגורים ביום המחרת. שר התקשורת מוחמד שוקר (Choucair) הודיע כי הממשלה ויתרה על רעיון מס הוואטסאפ.
בבוקר 18 באוקטובר תקפו מפגינים בא-נבטיה ובטריפולי את משרדיהם של כמה מפלגות פוליטיות: חזבאללה, אמל והזרם הפטריוטי החופשי. מפגינים אחרים כיוונו להיכנס למתחם שבו שוכן בניין הפרלמנט הלבנוני, אך תנועתם הופסקה לאחר שכוחות הביטחון הפנימי השתמשו בגז מדמיע. המפגינים חסמו כבישים גדולים ומרכזים, תוך שימוש בצמיגים ובפחי אשפה בוערים כדי למנוע את הגישה.
ליגת עובדי המגזר הציבורי הכריזה על שביתה, בטענה כי הרפורמות המוצעות "יפגעו בזכויות העובדים והגמלאים בפרט".
ישיבת קבינט אמורה הייתה להיערך באותו יום אחר הצהריים, אך השרים המייצגים את מפלגת הכוחות הלבנוניים הודיעו כי הם לא ישתתפו. מנהיג הכוחות, סמיר ג'עג'ע, קרא להתפטרות ראש הממשלה, בשל "הכישלון המהדהד לעצור את הידרדרות המצב הכלכלי". לאחר הודעה זו ביטל ראש הממשלה את ישיבת הממשלה.
מנהיג המפלגה הסוציאליסטית הפרוגרסיבית, וליד ג'ונבלאט, קרא למהלך "רגוע ושליו" נגד המנדט של הנשיא מישל עאון, ולעצרות מאורגנות בעאליי, בבחמדון ובבעקלין. פייר עיסא, מזכ"ל החזית הלאומית, השמיע דעה דומה, וקרא להקמת "ממשלת מומחים, ממשלה מצומצמת". עם זאת, הוא מתח ביקורת על מעורבותן של מפלגות פוליטיות בהפגנות, וטען כי הדבר צריך להישאר פעילות אזרחית א-פוליטית. שגרירות ארצות הברית בביירות הפצירה באזרחים להפסיק כל פעולה שתאיים על שלום הציבור.
בערב פנה ראש הממשלה סעד אל-חרירי לאומה, והעניק ל"שותפיו בממשלה" 72 שעות לתמוך ברפורמות. אם הם לא יגיעו להסכמה, הוא הציע לנקוט ב"גישה אחרת". הוא צייץ "72 שעות..." מיד לאחר הנאום שנשא.
ההפגנות נמשכו לאחר הודעתו של אל-חרירי. באירוע אחד, שומרי ראשו של חבר הפרלמנט לשעבר מסבאח אל-אחדב (ער') ירו על מפגינים, הרגו שני אנשים ופצעו ארבעה נוספים.
הפגנות 2019 > השבוע השני

המחאות נמשכו גם ב-25 באוקטובר, למרות קריאות לדיאלוג מהנשיא; דרכים מרכזיות נחסמו, ונשמעו קריאות להתפטרות כוללת של הממשלה. פעם נוספת התעמתו תומכי חזבאללה עם מפגינים במרכזה של ביירות, כשהם קוראים קריאות בשבחו של מזכ"ל חזבאללה נסראללה.
בערב של אותו יום נאם נסראללה, וקרא לתומכיו לעזוב את הרחובות. במהלך הנאום שיבח את המוחים על שהשיגו רפורמות כלכליות, אך העלה חשש שהם מנוצלים בידי כוחות זרים ומקומיים כדי להצית מלחמת אזרחים בלבנון. באותה ההקלטה הוא נראה מצולם על רקע דגל לבנון, מקרה מאוד חריג בהופעותיו של נסראללה שתמיד מופיע בהקלטות שלו כשדגל חזבאללה מונף ברקע - ולכן דבריו התקבלו בחוסר אמון.
על רקע ההפגנות, שנמשכו גם ביום זה, בכפר ירזה (אנ') שמדרום-מזרח לביירות נערכה פגישת תיאום של מפקדי הצבא הלבנוני, כדי להבטיח את חופש התנועה ואת בטיחות המפגינים. סמיר ג'עג'ע מהכוחות הלבנוניים ביקר את חוסר המענה להפגנות.
בהטפה שערך הפטריארך המרוני של אנטיוכיה, בשארה א-ראעי, הביע הזדהות עם סבל המפגינים וקרא לשתף איתם פעולה, "לפני שזה יהיה מאוחר מדי". בנוסף יצרו מפגינים שרשרת אנושית לאורך 170 קילומטרים, מעכאר שבצפון לבנון לצידון. מטרת אקט המחאה הייתה להראות את אחדותה של לבנון.
האפיפיור פרנציסקוס פנה אל המפגינים במסר מצולם, שבו הביע את רצונו לשוב לראות מדינה שקטה ושלווה, ודחק במנהיגים להקשיב לחששות העם.
ב-28 באוקטובר סירב אל-חרירי לכנס ישיבה של שרי הממשלה.
תומכי אמל וחבאללה לבושי שחורים תקפו מפגינים בביירות, קרעו ושרפו אוהלי מחאה ופגעו במתנגדי משטר. בעקבות המשבר הפוליטי והכלכלי וההפגנות המתמשכות, הודיע ראש הממשלה סעד אל-חרירי בנאום שנשא אחר הצהריים על התפטרותו.
בניסיון לפתוח מחדש דרכים חסומות, ירו חיילי צבא לבנון לעבר מפגינים גז מדמיע בנפת עכאר הצפונית. מפגינים חסמו דרכים גם בצידון ובקאע שבדרום, במרכז ביירות חסמו עשרות מפגינים את "גשר הטבעת", והפגנות נמשכובכיכר א-נור בטריפולי. הצבא הלבנוני התערב במקומות רבים כדי למנוע הסלמה.
הנשיא עאון נאם על המשבר הכלכלי שבו נתונה לבנון. הוא דיבר על מחויבותו למאבק בשחיתות, להבטחת יציבות פוליטית, פגיעה בטרור והשבת פליטים סוריים למדינה. הוא הבטיח גם שהממשלה הבאה תוקם על ידי מומחים, ולא בידי בעלי נאמנויות פוליטיות. מיד לאחר נאומו של הנשיא החלו הפגנות, בדרישה לבחירות מוקדמות לפרלמנט ולהקמת ממשלה טכנוקרטית. הם מנעו מעבר בכבישים בערים בכל רחבי המדינה – כולל צידון, בקאע וח'אלדה – בשל צמיגים שנשרפו או בשל כמות המפגינים העצומה. בטריפולי נאספו אלפי מפגינים בכיכר א-נור, ובביירות נחסם הכביש המהיר ג'ורג' חדד, המחבר את "גשר הטבעת" לכביש החוף. הכוחות לפיזור הפגנות של המשטרה והצבא פעלו ברחבי לבנון כדי לפתוח את הדרכים שנחסמו.
הפגנות 2019 > השבוע השלישי

הבנקים בלבנון נפתחו מחדש ב-1 בנובמבר לאחר שבועיים – פרק הזמן הארוך ביותר בתולדות לבנון שבו היו סגורים. בקרת הון (אנ') בלתי-רשמית – שכן לא היה מדובר בפיקוח ממשלתי, אלא בבקרה של בנקים פרטיים – הוטלה במספר בנקים כדי למנוע הסתערות משיכות; משיכות אישיות מן החשבון הוגבלו ל-3,000 דולרים בשבוע או בחודש, תלוי בבנק. פעילות הבנקאות התאגידית הוגבלה באופן דומה, והעברות בנקאיות בינלאומיות מלבנון הופסקו כמעט לחלוטין, בכפוף לאישור ידני לכל העברה. מזכ"ל חזבאללה נסראללה הביע בנאום ביום זה רצון להקמת ממשלה ריבונית, שלא תסתייע בארצות הברית או במדינות אחרות לפני שתחליט. מדבריו לא היה ברור האם חזבאללה תומכת בתנועת המחאה הכלל-ארצית. הוא הטיל ספק במניעים של המפגינים במהלך נאומו, ורמז כי השפעות זרות אחראיות לפעילותם.
ב-3 בנובמבר נכחו אלפים מאנשי הזרם הפטריוטי החופשי בהפגנת תמיכה בפעילות הממשלתית ובנשיא מישל עאון, מקים המפלגה. במהלך ההפגנה הצהיר מנהיג המפלגה ג'בראן באסיל כי "עלינו לחסום רחובות לחברי פרלמנט שמונעים חוקים ללחימה בשחיתות, פוליטיקאים שבורחים מאחריות ושופטים שאינם מוציאים לפועל את החוק". הוא דרש גם להסיר את הסודיות הבנקאית (אנ') מחשבונות פקידים פוליטיים ולחייבם לשאת באחריות, וקרא להשיב כספי ציבור שנבזזו. אחר הצהריים הציפו את הרחובות ברחבי לבנון עשרות אלפי מפגינים נגד הממשלה במה שכינו "יום ראשון של אחדות". המפגינים התכנסו בשבוע השלישי ברציפות ביום ראשון מאז החלו הפגנות המוניות נגד הממשל ב-17 באוקטובר, ומילאו את הרחובות והכיכרות המרכזיות של ערים מרכזיות כולל ביירות, טריפולי וצור. בשל שריפת צמיגים, תילי חול וכמות המפגינים העצומה נסגרו עשרות דרכים ראשיות, למרות איום מתמשך של אלימות מצד האופוזיציה המפלגתית.
תנועות סטודנטים הפגינו ב-6 בנובמבר, וסירבו לשוב ללימודים כל עוד דרישותיהם לא ממולאות. מספר תנועות סטודנטים הוקמו מאז החלו ההפגנות. הם קראו לחוזה פיננסי עבור הסטודנטים, לביטול ההחלטה לשנות את שכר הלימוד למטבע הדולר באוניברסיטאות מסוימות, למועצות סטודנטים עצמאיות בכל אוניברסיטה, ולתמיכה כלכלית באוניברסיטאות הלבנוניות. הם ביקשו רפורמה חברתית, פוליטית וכלכלית ברמה הלאומית, ועבודה לאחר שיסיימו את לימודיהם, בלי נפוטיזם או אפליה בשל העדה שאליה הם משתייכים. הדרישות כללו גם תוכניות פנסיה ופרישה, כמו גם שירותי בריאות נאותים. אחר הצהריים החלה כמות המפגינים ברחבי לבנון לגדול בהדרגה, אלפים החלו להפגין מול חברות פרטיות מרכזיות ומול מוסדות ממשלתיים, ואילצו חלק מהם לסגור את דלתותיהם.
הפגנות 2019 > השבוע הרביעי

ב-9 בנובמבר 2019 נשמע דיווח כי מדיניות הקצבת הדולרים שהפעילו בנקי לבנון עלולה לגרום למחסור גדול ולהעלאות מחירים בדלק, בבנזין, באוכל ובציוד חיוני אחר. סוליימאן הארון, ראש התאגדות בתי החולים הלבנונית, אמר כי הציוד הרפואי במדינה "לא יספיקו ליותר מחודש" אלא אם יימצא פתרון.
הפגנות 2020

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הפגנות 2020 > הפגנות בעקבות הפיצוץ בנמל ביירות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נתנאל ישראל

| --- | --- |
אין תמונה חופשית
 לידה:  19 בדצמבר 1993 (בן 31) ה' בטבת ה'תשנ"ג נתניה, ישראל 
 שם במה:  נתנאל ישראל
 תקופת הפעילות:  מ-2006
 שיתופי פעולה בולטים:  שרולי ונתנאל
 מספר צאצאים:  3
 
נתנאל ישראל אדרי (נולד בה' בטבת ה'תשנ"ג, 19 בדצמבר 1993) הוא מוזיקאי ישראלי.